CELEX: C2006/108/03
Language: lt
Date: 2006-05-06 00:00:00
Title: Byla C-76/06 P  2006 m. vasario 9 d. Britannia Alloys & Chemicals Ltd.  pateiktas apeliacinis skundas dėl  2005 m. lapkričio 29 d.  priimto sprendimo byloje T-33/02 , Britannia Alloys & Chemicals Ltd. prieš Europos Bendrijų Komisiją

6.5.2006   
            
            
               LT
            
            
               Europos Sąjungos oficialusis leidinys
            
            
               C 108/2
            
         2006 m. vasario 9 d.Britannia Alloys & Chemicals Ltd. pateiktas apeliacinis skundas dėl 2005 m. lapkričio 29 d. priimto sprendimo byloje T-33/02, Britannia Alloys & Chemicals Ltd. prieš Europos Bendrijų Komisiją
   
   (Byla C-76/06 P)
   (2006/C 108/03)
   Proceso kalba: anglų
   Šalys
   Ieškovė: Britannia Alloys & Chemicals Ltd., atstovaujama solicitors S. Mobley, H. Bardell, M. Commons
   
      Kita proceso šalis: Europos Bendrijų Komisija
   Ieškovės reikalavimai
   
               —
            
            
               panaikinti Pirmosios instancijos teismo sprendimą ta dalimi, kuria atmetamas Britannia pareikštas ieškinys dėl Komisijos sprendimo;
            
         
               —
            
            
               panaikinti spendimo 3 straipsnį ta dalimi, kuria jis susijęs su Britannia arba
            
         
               —
            
            
               pakeisti sprendimo 3 straipsnį ta dalimi, kuria jis susijęs su Britannia, jog būtų panaikinta arba iš esmės sumažinta Britannia paskirta bauda arba
            
         
               —
            
            
               perduoti bylą nagrinėti iš naujo Pirmosios instancijos teismui, atsižvelgiant į Teisingumo Teismo priimtą sprendimą dėl teisės;
            
         
               —
            
            
               bet kuriuo atveju įpareigoti Komisiją padengti savo ir Britannia bylinėjimosi Pirmosios instancijos teisme ir Teisingumo Teisme išlaidas.
            
         Ieškinio pagrindai ir pagrindiniai argumentai
   Ieškovė teigia, kad:
   
               1)
            
            
               nuspręsdamas, jog Komisija pagal Reglamento Nr. 17/62 (Reglamentas Nr. 17 (1)) 15 straipsnio 2 dalį teisėtai taikė maksimalią 10 % Britannia verslo metų, pasibaigusių 1996 m. birželio 30 d., o ne į iki sprendimo priėmimo buvusių verslo metų, metinės apyvartos baudą, Pirmosios instancijos teismas pažeidė šio reglamento 15 straipsnio 2 dalį;
            
         
               2)
            
            
               Pirmosios instancijos teismas pažeidė lygybės principą, nes:
               
                           a)
                        
                        
                           pritarė Komisijos diskriminacijai įmonių, esančių tokioje pačioje padėtyje, atžvilgiu, Britannia taikant maksimalią 10 % paskutinių metų, per kuriuos, Komisijos manymu, „buvo vykdoma normali ūkinė veikla“ metinės apyvartos baudą, o visoms kitoms įmonėms, kurioms skirtas sprendimas, — iki sprendimo priėmimo buvusių verslo metų metinės apyvartos baudą;
                        
                     
                           b)
                        
                        
                           nepanaikino Komisijos sprendimo, kuriuo Britannia diskriminuojama nustatant metus, už kuriuos turi būti taikoma maksimali 10 % metinės apyvartos bauda, lyginant su jos taikoma praktika analogiškais atvejais;
                        
                     
         
               3)
            
            
               Pirmosios instancijos teismas pažeidė teisinio tikrumo principą, nes
               
                           a)
                        
                        
                           pritarė Komisijos rėmimuisi kitais nei paskutiniais verslo metais taikant maksimalią baudą pagal Reglamento Nr. 17 15 straipsnio 2 dalį. Nustatant skiriamos baudos absoliutų maksimalų lygį, turi būti užtikrinamas tikrumas; ir
                        
                     
                           b)
                        
                        
                           aiškino Reglamento Nr. 17 15 straipsnio 2 dalį taip, kad dėl tokio aiškinimo bauda nebeatitinka įvykdyto pažeidimo metu nustatytos baudos, taip pažeisdamas pagrindines įmonių teises.
                        
                     
         
      (1)  EEB Taryba: Reglamentas Nr. 17: Pirmasis reglamentas, įgyvendinantis Sutarties 85 ir 86 straipsnius, OL 13, 1962 2 21, p. 204-211.